เอกสารหมายเลข 1

แบบประเมินคุณสมบัติของบุคคล

**ชื่อ นายอภิชาติ ทรัพย์สิริไพบูลย์**

**ตำแหน่ง นายสัตวแพทย์ชำนาญการ ตำแหน่งเลขที่ 4631**

**กลุ่มพัฒนาสุขภาพสัตว์ สำนักงานปศุสัตว์จังหวัดตรัง**

**กรมปศุสัตว์ กระทรวงเกษตรและสหกรณ์**

**ขอประเมินเพื่อขอรับเงินประจำตำแหน่ง**

**ตำแหน่ง นายสัตวแพทยชำนาญการ ตำแหน่งเลขที่ 4631**

**กลุ่มพัฒนาสุขภาพสัตว์ สำนักงานปศุสัตว์จังหวัดตรัง**

**กรมปศุสัตว์ กระทรวงเกษตรและสหกรณ์**

**เอกสารหมายเลข 3**

# **ผลงานที่จะขอรับการประเมินเพื่อขอรับเงินประจำตำแหน่ง**

**เรื่องที่ 1**

**1. ชื่อผลงาน** การสอบสวนโรคพิษสุนัขบ้าในโคพื้นเมือง อำเภอย่านตาขาว จังหวัดตรัง ระหว่างเดือนกรกฎาคม ถึง กันยายน 2560

**ปีที่ดำเนินการ** 2560

**2. ความสำคัญและที่มาของปัญหาที่ทำการศึกษา**

โรคพิษสุนัขบ้าเป็นโรคระบาดสัตว์สู่คนที่อันตราย สามารถพบการติดเชื้อได้ในสัตว์เลี้ยงลูกด้วยนมทุกชนิด มีสาเหตุเกิดจากเชื้อเรบี่ไวรัส โรคพิษสุนัขบ้าสามารถติดเชื้อได้ผ่านทางบาดแผลจากการถูกสัตว์ที่มีเชื้อพิษสุนัขบ้ากัด ข่วน หรือสัมผัสน้ำลาย โดยมีระยะฟักตัวของโรคตั้งแต่ 1 อาทิตย์ จนถึง 1 ปีหรือมากกว่า ขึ้นกับลักษณะความรุนแรงของบาดแผลที่ได้รับ โรคนี้เมื่อเป็นแล้วจะทำให้สัตว์ที่ได้รับเชื้อมีอาการทางประสาท โดยทำให้ระบบประสาทส่วนกลางเป็นอัมพาต และเสียชีวิตในที่สุด ในปัจจุบันยังไม่มียาที่จะรักษาโรคพิษสุนัขบ้าได้ แต่สามารถป้องกันได้โดยการนำสัตว์เลี้ยงฉีดวัคซีนและกระตุ้นเป็นประจำทุกปี ในปี 2560 พบว่าประเทศไทยพบการระบาดของโรคพิษสุนัขบ้าใน 22 จังหวัด และมีคนเสียชีวิตจากโรคนี้ จำนวน 4 ราย จากการเฝ้าระวังทางห้องปฏิบัติการพบเชื้อโรคพิษสุนัขบ้าในตัวอย่างหัวสัตว์ เป็นสุนัขสูงถึง 95% ซึ่งสุนัขที่มีเชื้อเหล่านี้สามารถแพร่เชื้อไปยังสัตว์อื่น ๆ ที่เลี้ยงลูกด้วยนม ได้แก่ แมว โค หรือ กระบือ เป็นต้น โดยในปี 2560 ประเทศไทย พบว่ามีโคที่ติดเชื้อโรคพิษสุนัขบ้าจากการถูกสุนัขกัดปีละประมาณ 60 ตัว ซึ่งเสียมูลค่าทางเศรษฐกิจแก่เกษตรกร และไม่สามารถนำซากไปบริโภคได้

ในปี 2560 พื้นที่จังหวัดตรังพบว่ามีตัวอย่างหัวสัตว์ที่ส่งตรวจเพื่อหาเชื้อโรคพิษสุนัขบ้าจำนวน 50 ตัวอย่างและให้ผลบวกต่อโรคพิษสุนัขบ้าจำนวน 12 ตัวอย่าง ทั้งนี้ในการศึกษาช่วงระหว่างวันที่ 1 กรกฎาคม ถึง 30 กันยายน 2560 พบว่าพื้นที่หมู่ 1 ตำบลย่านตาขาว อำเภอย่านตาขาว จังหวัดตรัง มีโคถูกสุนัขกัดและตายจำนวน 9 ตัว พบผลการชันสูตรเป็นโรคพิษสุนัขบ้า ผู้ศึกษาจึงทำการศึกษาระบาดวิทยาของการเกิดโรคในครั้งนี้ได้แก่ การหาระยะฟักตัวของโรค การอธิบายรูปแบบและการกระจายตัวของการตายของโคในพื้นที่ศึกษา ใช้แผนภูมิแท่งอธิบายการกระจายตัวของโรคในพื้นที่โดยแสดงพิกัดบนแผนที่ รวมทั้งรัศมีการเกิดโรค 1 กิโลเมตร และ 5 กิโลเมตร และอธิบายอัตราการป่วย การตายของโรคพิษสุนัขบ้าในโค ผู้ศึกษาจึงทำการศึกษาระบาดวิทยาของการเกิดโรคในครั้งนี้

**3. วัตถุประสงค์ในการศึกษา**

1. เพื่อตรวจสอบ ยืนยัน และวัดระดับการระบาดของโรคพิษสุนัขบ้าในโค พื้นที่หมู่ที่ 1 ตำบลย่านตาขาว อำเภอย่านตาขาว จังหวัดตรัง ในระหว่าง เดือนกรกฎาคม ถึง กันยายน 2560

2. เพื่ออธิบายระบาดวิทยาของการเกิดโรค ได้แก่ รูปแบบการกระจายตัว ระยะฟักตัวของโรค และอัตราการป่วย อัตราการตายของโรคพิษสุนัขบ้าในโค ในพื้นที่และช่วงเวลาดังกล่าว

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

โรคพิษสุนัขบ้าในโคมีสาเหตุมาจากการติดเชื้อไวรัสโรคพิษสุนัขบ้าเช่นเดียวกับในสัตว์ชนิดอื่น ในประเทศไทยโคที่เป็นโรคพิษสุนัขบ้ามักจะมีประวัติการติดโรคมาจากการถูกสุนัขบ้ากัด (สถาบันสุขภาพสัตว์แห่งชาติ, 2539) อาการของโรคพิษสุนัขบ้าในโค จะพบโคเริ่มไม่กินหญ้า ซึม น้ำลายไหล ดุกว่าปกติ หางตก กล้ามเนื้อท้องแข็งตึง เบ้าตาจมลึก หูกระดกไปด้านหลัง เดินไม่ตรงทาง เปะปะพยายามจะออกจากคอกที่ขังโดยวิ่งชนคอกเป็นระยะๆ และอาจแสดงอาการแปลกๆเช่นเอาหัวซุกพื้นคอกแล้วยกส่วนท้ายสูงขึ้น แสดงอาการกระหายน้ำจัดและพยายามดูดน้ำกินแต่ส่วนใหญ่น้ำจะไหลออกทางมุมปาก ต่อมาจะเกิดเป็นอัมพาตล้มลงนอน ส่งเสียงร้องเป็นระยะๆน้ำลายไหลมาก ลูกตาเหลือกขึ้นด้านบน ม่านตาขยาย ลิ้นห้อยออกนอกปาก คอเหยียด และตาย (สภากาชาดไทย,2551)

ระยะฟักตัวของโรคพิษสุนัขบ้าในสัตว์มีค่าเฉลี่ยประมาณครึ่งเดือน โดยสัตว์ที่แสดงอาการทางระบบประสาทจะตายภายในไม่เกิน 1 สัปดาห์ ซึ่งข้อมูลดังกล่าวสอดคล้องกับข้อมูลขององค์การอนามัยโลก (WHO, 2556) ที่พบว่าสัตว์ที่ได้รับเชื้อโรคพิษสุนัขบ้าและแสดงอาการแล้วจะตายภายใน 10 วัน สัตว์ที่ได้รับเชื้ออาจแสดงอาการและมีชีวิตอยู่ได้นานถึงหนึ่งเดือน ทั้งนี้ขึ้นกับตำแหน่งที่ได้รับเชื้อ ปริมาณเชื้อที่ได้รับ และสุขภาพร่างกาย(CDC, 2020)

**5. วิธีการหรือขั้นตอนการศึกษา**

1. รวบรวมข้อมูลจากการเกิดโรคพิษสุนัขบ้าในโคตั้งแต่ ปี 2557 ถึง 2560 ในพื้นที่จังหวัดตรัง

2. ศึกษาและวิเคราะห์ข้อมูลโดยการใช้สถิติเชิงพรรณนา ( Descriptive Statistics )

- อธิบายรูปแบบการกระจายตัวของการตายของโคในพื้นที่ศึกษา เพื่อวิเคราะห์หาระยะฟักตัวของโรค และรูปแบบการระบาดของโรคโดยใช้แผนภูมิแท่ง

- อธิบายการกระจายตัวของโรคในพื้นที่โดยแสดงพิกัดของโคลงบนแผนที่ รวมทั้งรัศมีการเกิดโรค 1 กิโลเมตร และ 5 กิโลเมตร (google map, http://map.dsi.go.th/, Trang)

- อธิบายการเกิดโรคในโค อาการ ร้อยละของการป่วย การตาย

3. สรุปผลการศึกษา วิจารณ์ จัดทำรายงานผลการศึกษา และเผยแพร่ผลการศึกษา

**6. ผู้ร่วมดำเนินการ (ถ้ามี) -**

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

(1) วางแผน ร้อยละ 30

(2) เก็บรวบรวมข้อมูล ร้อยละ 20

(3) วิเคราะห์ข้อมูล ร้อยละ 30

(4) สรุปและรายงาน ร้อยละ 20

**8. ประโยชน์ที่คาดว่าจะได้รับ** (กรณีเป็นผลงานที่อยู่ระหว่างศึกษา)……………-……..………

**9.ระบุผลสำเร็จของงาน หรือผลการศึกษา** (กรณีที่เป็นผลงานที่ดำเนินการเสร็จแล้ว)

พื้นที่ตำบลย่านตาขาวเคยเกิดโรคพิษสุนัขบ้าในสุนัขที่ไม่มีเจ้าของในเดือนมกราคมปีพ.ศ. 2559 และเดือนมกราคมปีพ.ศ. 2560 รวมทั้งสิ้นจำนวน 2 ครั้ง จากการสอบสวนโรคเบื้องต้นพบว่า โคพื้นเมืองฝูงนี้ได้เลี้ยงรวมกันในทุ่งหญ้าสาธารณะของหมู่บ้าน จำนวน 48 ตัว มีเจ้าของ 5 คน โดยช่วงเช้าเกษตรกรจะนำโคไปผูกไว้ในแปลงหญ้า และต้อนฝูงโคกลับบ้านในช่วงเย็น เจ้าของโคแจ้งว่าประมาณวันที่ 12 กรกฎาคม 2560 พบรอยแผลคล้ายเขี้ยวสุนัขที่จมูก กกหู และลำคอของโค จำนวน 10 ตัว โดยแบ่งเป็นรายดังตารางที่ 1

ตารางที่ 1 แสดงวันที่โคโดนสุนัขกัด และจำนวนที่โดนกัด วันที่เริ่มตายจากจำนวนเจ้าของ 5 ราย

|  |  |  |  |  |
| --- | --- | --- | --- | --- |
| ลำดับเจ้าของ | จำนวนโคที่เลี้ยง | จำนวนโคที่โดนกัด | วันที่โดนกัด | วันที่เริ่มตาย |
| 1 | 22 | 6 | 12/7/2560 | 28/8/2560 |
| 2 | 2 | 1 | 12/7/2560 | 30/8/2560 |
| 3 | 11 | 1 | 12/7/2560 | 31/8/2560 |
| 4 | 11 | 1 | 12/7/2560 | 5/8/2560 |
| 5 | 2 | 1 | 12/7/2560 | 6/8/2560 |
| รวม | 48 | 10 |  |  |

ชาวบ้านจำนวน 5 คน ที่มีการเลี้ยงโคพื้นเมืองในทุ่งหญ้าจำนวน 48 ตัว แจ้งต่อเจ้าหน้าที่สำนักงานปศุสัตว์อำเภอย่านตาขาว ว่ามีสุนัขจรจัดเพศผู้ สีขาวดำ ไม่ทราบอายุและประวัติวัคซีน กัดโคที่เลี้ยงปล่อยในทุ่งหญ้าชนิดเพศเมีย จำนวน 10 ตัว คิดเป็นร้อยละ 20.83 (10/48) อายุเฉลี่ยของโคเท่ากับ 5 ปี หลังพบว่าสุนัขได้กัดโคและเริ่มมีโคตัวแรกตายด้วยระบบประสาทเมื่อวันที่ 28 กรกฎาคม 2560 เจ้าหน้าที่ปศุสัตว์อำเภอย่านตาขาวได้เริ่มฉีดวัคซีนให้กับโคที่เลี้ยงในทุ่งหญ้าทั้งหมดในวันที่ 1 สิงหาคม 2560 และมีการกระตุ้นวัคซีนซ้ำรวม 4 ครั้ง ห่างครั้งละ 4 วัน พบว่าโคที่ตายในช่วงเวลาที่ศึกษา ร้อยละ 90 มีรอยกัดบริเวณ กกหูและจมูก และโคที่ไม่พบอาการและไม่ตายหลังจากมีรอยกัดบริเวณไหล่ ร้อยละ 10 (1/10) อัตราการตายของการเกิดระบาดครั้งนี้ร้อยละ 18.75 (9/48) ระยะฟักตัวของโรคมีค่าเฉลี่ยที่ 16 วัน (สั้นที่สุดที่ 12 วัน และนานที่สุดที่ 23 วัน,SD=4.27) ระยะที่แสดงอาการทางคลินิกถึงตาย มีค่าเฉลี่ย 5 วัน (เร็วที่สุด 4 วัน และนานที่สุด 12 วัน, SD= 2.55) และระยะตั้งแต่โคโดนกัดจนถึงโคตายมีค่าเฉลี่ย 22 วัน (สั้นที่สุดที่ 16 วัน และนานที่สุดที่ 34วัน, SD=5.85 ตามตารางที่ 2 และแผนภูมิที่ 1

**อธิบายการเกิดของโรค**

อธิบายการเกิดของโรค


### ตารางที่ 2 แสดง โคที่เริ่มเห็นรอยกัด วันที่เริ่มแสดงอาการ และวันที่พบโคตาย พื้นที่หมู่ที่ 1 ตำบลย่านตาขาว อำเภอย่านตาขาว จังหวัดตรัง ในเดือน กรกฎาคม ถึง กันยายน 2560

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ตัวที่ | เพศ | ตำแหน่งที่กัด | วันที่กัด | วันที่เริ่มป่วย | วันที่เริ่มตาย | อายุ (ปี) | กัด-ป่วย(วัน) | ป่วย-ตาย(วัน) | กัด-ตาย(วัน) |
| 1 | เมีย | จมูก และหู | 07/12/17 | 07/24/17 | 07/28/17 | 5.00 | 12.00 | 12 | 16 |
| 2 | เมีย | จมูก และหู | 07/12/17 | 07/24/17 | 07/28/17 | 7.00 | 12.00 | 12 | 16 |
| 3 | เมีย | จมูก และหู | 07/12/17 | 07/25/17 | 07/30/17 | 3.00 | 13.00 | 13 | 18 |
| 4 | เมีย | จมูก และหู | 07/12/17 | 07/26/17 | 07/31/17 | 6.00 | 14.00 | 14 | 19 |
| 5 | เมีย | จมูก และหู | 07/12/17 | 07/25/17 | 08/01/17 | 4.00 | 13.00 | 13 | 20 |
| 6 | เมีย | จมูก และหน้า | 07/12/17 | 08/01/17 | 08/05/17 | 4.00 | 20.00 | 20 | 24 |
| 7 | เมีย | จมูก และหน้า | 07/12/17 | 08/01/17 | 08/06/17 | 3.00 | 20.00 | 20 | 25 |
| 8 | เมีย | จมูก และหน้า | 07/12/17 | 08/02/17 | 08/07/17 | 8.00 | 21.00 | 21 | 26 |
| 9 | เมีย | คอ | 07/12/17 | 08/03/17 | 08/15/17 | 5.00 | 22.00 | 22 | 34 |
| ค่าเฉลี่ย | | | | | | 5 | 16 | 5 | 22 |
| ค่าเบี่ยงเบนมาตรฐาน (SD) | | | | | | 1.73 | 4.27 | 2.55 | 5.85 |
| Minimum | | | | | | 3 | 12 | 4 | 16 |
| Maximum | | | | | | 8 | 22 | 12 | 34 |

แผนภูมิที่ 1 แสดงระบาดวิทยาของโรคพิษสุนัขบ้าในตำบลย่านตาขาว อำเภอย่านตาขาว จ.ตรัง ตั้งแต่กรกฎาคม ถึง กันยายน 2560

Place:

โคพื้นเมืองทั้งหมด 48 ตัว เลี้ยงในทุ่งหญ้าสาธารณะแหล่งเดียวกันแสดงโดยภาพที่ 1 โดยมีรัศมี 1 กิโลเมตรครอบคลุมตำบลย่านตาขาว และตำบลหนองบ่อ และระยะรัศมี 5กิโลเมตร ครอบคลุมตำบลทุ่งกระบือ ตำบลในควน ตำบลบางด้วน ตำบลเกาะเปี๊ยะ และตำบลท่าพญาเพิ่มเติม



ภาพที่ 1 แสดงแผนที่จุดเกิดโรค และตำแหน่งของบ้านเจ้าของโคพื้นเมืองทั้ง 5 คน ในพื้นที่ 6 ตำบลใน อำเภอย่านตาขาว จังหวัดตรัง

**10. ความยุ่งยากในการดำเนินการ/ปัญหา/อุปสรรค**

ข้อมูลประวัติของการระบาดขาดหายไป เช่น การเห็นสุนัขจรจัดในพื้นที่ที่เข้ามากัดโค ทำให้ไม่ทราบวันเวลาที่ชัดเจน และข้อมูลเส้นทางการเดินทางของสุนัขจรจัดไม่ชัดเจน รวมทั้งขาดการยืนยันสัตว์ป่วยเพิ่มเติมรวมทั้งขาดการยืนยันสัตว์ป่วยเพิ่มเติมและข้อมูลด้านระดับของภูมิคุ้มกันที่ตอบสนองหลังการทำวัคซีน**11. การนำไปใช้ประโยชน์ หรือคาดว่าจะนำไปใช้ประโยชน์**

นำผลการศึกษาระบาดวิทยาของการเกิดโรคพิษสุนัขบ้าในโคในพื้นที่จังหวัดตรัง เพื่อใช้เป็นต้นแบบกรณีศึกษาตัวอย่างและใช้อ้างอิงในการวางแผนการควบคุม ป้องกันโรคพิษสุนัขบ้าในพื้นที่จังหวัดตรังต่อไปได้

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ นายอภิชาติ ทรัพย์สิริไพบูลย์

(นายอภิชาติ ทรัพย์สิริไพบูลย์)

ผู้เสนอผลงาน

28/ตุลาคม/2563

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง**

**ทุกประการ**

ลงชื่อ…………………………………… ลงชื่อ……………………………….….

(………………………………) (…………………………………)

ตำแหน่ง……………………………….. ตำแหน่ง………………………………..

ผู้ร่วมดำเนินการ ผู้ร่วมดำเนินการ

………../ตุลาคม/2563 …………../ตุลาคม/2563

**ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ นายสุรจิต วิชชุวรรณ ลงชื่อ…………………………………..

(นายสุรจิต วิชชุวรรณ) (………………………………………..)

ตำแหน่ง ปศุสัตว์จังหวัดตรัง ตำแหน่ง..........................................

29/ตุลาคม/2563 …………/ตุลาคม/2563

(ผู้บังคับบัญชาที่ควบคุมดูแลการดำเนินการ)

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2. หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงาน อาจส่งผลงานจริงประกอบการพิจารณาของคณะกรรมการก็ได้

**เอกสารหมายเลข 4**

**ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

**ชื่อ** …นายอภิชาติ ทรัพย์สิริไพบูลย์…………………………………………..

**เพื่อประกอบการขอรับเงินประจำตำแหน่ง** ……………นายสัตวแพทย์ชำนาญการ……………………

**ตำแหน่งเลขที่**…4631……………………………..…….

**สำนัก/กอง** กลุ่มพัฒนาสุขภาพสัตว์ สำนักงานปศุสัตว์จังหวัดตรัง กรมปศุสัตว์ กระทรวงเกษตรและสหกรณ์

**เรื่อง** การศึกษาทางซีรัมวิทยาของแพะ ในพื้นที่จังหวัดตรัง ระหว่างปี 2563 - 2565

**หลักการและเหตุผล**

การเลี้ยงแพะเป็นอาชีพของประชากรในพื้นที่จังหวัดภูเก็ต ซึ่งเป็นการเลี้ยงแบบรายย่อย มีจำนวนสัตว์ไม่มาก แต่สามารถเลี้ยงและผลิตเนื้อแพะ นมแพะ และผลิตภัณฑ์จากแพะหลากหลายเป็นที่ต้องการของตลาดสามารถสร้างรายได้ให้แก่เกษตรกรและชุมชน แต่เกษตรกรยังขาดความรู้และเทคโนโลยีในการผลิตให้เหมาะสมกับศักยภาพในพื้นที่ และไม่ได้มีการทดสอบโรคที่สำคัญในแพะ เกิดความสูญเสียแก่เกษตรกร

โรคติดต่อในแพะที่สาคัญได้แก่ *โรคบรูเซลโลสิส (Brucellosis)หรือโรคแท้งติดต่อ* อาการในแม่แพะที่เห็นเด่นชัดคือ อาการแท้ง แพะบางตัวที่ไม่แท้งอาจคลอดลูกได้ตามปกติ แต่ลูกแพะจะอ่อนแอหรือตายแรกคลอด ส่วนในพ่อแพะจะมีอาการข้ออักเสบ อัณฑะอักเสบ ท่อเก็บน้ำเชื้ออักเสบ ในประเทศไทยมีรายงานผู้ป่วยรายแรกในจังหวัดราชบุรี ผู้ป่วยติดโรคจากการบริโภคนมแพะสดที่ไม่ผ่านกระบวนการทำลายเชื้อโรค *โรคเมลิออยโดสิส (Melioidosis)* สัตว์จะป่วยแบบเรื้อรัง โดยเป็นฝีแพร่กระจายตามอวัยวะต่างๆ หรือพบอาการอัณฑะอักเสบ เต้านมอักเสบ ซึ่งพบว่ามีการปนเปื้อนเชื้อออกมากับนมได้ พบว่ามีรายงานว่าเกษตรกร และคนทำงานในโรงฆ่าสัตว์ ติดโรคจากการสัมผัสเลือดหรือสิ่งคัดหลั่งจากร่างกายสัตว์ที่เป็นโรค *โรค Caprine arthritis encephalitis (CAE)* โรคนี้จึงส่งผลกระทบต่อแพะในฝูงอย่างยาวนาน ถึงรุ่นลูกหลาน การควบคุมและป้องกันโรคจึงเป็นสิ่งสำคัญและจำเป็น สามารถตรวจสภาวะการติดเชื้อไวรัสในฝูงโดยการตรวจแอนติบอดีในซีรั่ม เพื่อประเมินความเสี่ยงของโรคในฝูง

สำนักงานปศุสัตว์จังหวัดตรังได้เล็งเห็นถึงความสำคัญปัญหาดังกล่าวข้างต้น จึงเห็นควรศึกษาเพื่อตรวจหาโรคบรูเซลโลสิส เมลิออยโดสิส และโรคข้ออักเสบและสมองอักเสบในแพะ นำองค์ความรู้ที่ได้เป็นข้อมูลทางระบาดวิทยา ในการวางแผนป้องกัน ควบคุม ไม่ให้โรคแพร่กระจาย เพื่อลดความสูญเสียให้แก่เกษตรกร สร้างความปลอดภัยต่อผู้บริโภค และการพัฒนากิจกรรมด้านการเลี้ยงแพะเนื้อ และแพะนมให้เป็นวิถีชุมชนที่สามารถรองรับการท่องเที่ยว ซึ่งเป็นการสร้างรายได้ ให้เกิดแก่ชุมชนในอนาคต อีกทั้งยังเป็นแหล่งจำหน่ายสินค้าผลิตภัณฑ์แปรรูป สินค้าจากแพะ นมแพะ เพื่อสนับสนุนการท่องเที่ยว ให้เกิดความสมดุล มั่นคงและยั่งยืนต่อไป

**บทวิเคราะห์ / แนวคิด / ข้อเสนอ (แผนงาน / โครงการ ) ที่ผู้ประเมินจะพัฒนางาน**

เกษตรกรผู้เลี้ยงแพะ ยังขาดความรู้ความเข้าใจเกี่ยวกับโรค ความสำคัญของโรค ขาดการกำหนดมาตรการในการควบคุมและป้องกันโรคในฟาร์มที่เหมาะสม มาตรการในการควบคุมและป้องกันโรคในการเคลื่อนย้ายแพะยังไม่ครอบคลุมถึงโรคข้ออักเสบและสมองอักเสบในแพะ ดังนั้นการศึกษานี้ มีวัตถุประสงค์เพื่อตรวจหา โรคบรูเซลโลสิส เมลิออยโดสิส และโรคข้ออักเสบและสมองอักเสบในแพะ เพื่อนำองค์ความรู้ที่ได้เป็นข้อมูลทางระบาดวิทยา ในการวางแผนป้องกัน ควบคุม ไม่ให้โรคแพร่กระจาย เพื่อลดความสูญเสียให้แก่เกษตรกร

**ผลที่คาดว่าจะได้รับ**

1. กำหนดมาตรการสำหรับควบคุมและป้องกันโรค การควบคุมการเคลื่อนย้ายแพะ
2. ลดจำนวนสัตว์ป่วยจากการโรคบรูเซลโลสิส เมลิออยโดสิส และโรคข้ออักเสบและสมองอักเสบ และลดความสูญเสียแก่เกษตรกรผู้เลี้ยงแพะจังหวัดภูเก็ต
3. มีการตรวจโรคอย่างสม่ำเสมอ เพื่อการควบคุมป้องกันและกำจัดโรค

**ตัวชี้วัดความสำเร็จ**

1. ทราบถึงความชุกของโรคบรูเซลโลสิส เมลิออยโดสิส และโรคข้ออักเสบและสมองอักเสบ ในพื้นที่จังหวัดตรัง
2. การตรวจพบโรคบรูเซลโลสิส เมลิออยโดสิส และโรคข้ออักเสบและสมองอักเสบ ในพื้นที่จังหวัดตรังมีจำนวนลดลง
3. มีการตรวจโรคอย่างสม่ำเสมอเป็นประจำทุกปี

ลงชื่อ นายอภิชาติ ทรัพย์สิริไพบูลย์

(นายอภิชาติ ทรัพย์สิริไพบูลย์)

ผู้เสนอแนวคิด

28/ตุลาคม /2563

**การพิจารณาประเมินข้าราชการเพื่อคัดเลือกให้ส่งผลงานทางวิชาการ**

**ชื่อ**…นายอภิชาติ ทรัพย์สิริไพบูลย์.…………………………………………………..……………………

**ตำแหน่ง**…นายสัตวแพทย์ชำนาญการ…………ตำแหน่งเลขที่……4631………………………………………………………

**ขอประเมินเพื่อขอรับเงินประจำตำแหน่ง** นายสัตวแพทย์ชำนาญการ ตำแหน่งเลขที่ 4631

กลุ่มพัฒนาสุขภาพสัตว์ สำนักงานปศุสัตว์จังหวัดตรัง กรมปศุสัตว์ กระทรวงเกษตรและสหกรณ์

**ผลการพิจารณา** (**คะแนนเต็ม 100 คะแนน)**

1.ผลงาน/ผลการปฏิบัติงานย้อนหลัง 3 ปี 50 คะแนน ได้รับ 45 คะแนน

2.ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

50 คะแนน ได้รับ 46 คะแนน

**รวม 91 คะแนน**

ลงชื่อ นายสุรจิต วิชชุวรรณ

(นายสุรจิต วิชชุวรรณ )

ตำแหน่ง..........ปศุสัตว์จังหวัดตรัง..........

วันที่ 29 ตุลาคม 2563

**หมายเหตุ** กรุณาให้ผู้บังคับบัญชาให้คะแนน โดยผู้ที่ผ่านการประเมินต้องได้รับคะแนนไม่ต่ำกว่า 80 คะแนน และให้ผู้บังคับบัญชาลงชื่อกำกับให้ครบถ้วน